Lumilautailuviikonloppu keskellä keskustaa: Hollolan kuntasessarit 1.-3.3.
Kategoria:
Muut uutiset
Takaisin
KustomPromotion yhdessä Hollolan kunnan kanssa järjestää huiman talvilomaviikonlopun Hollolan kuntakeskuksessa osoitteessa Nuottikuja 2, 15870 Hollola
Viikonlopun aikataulu, klikkaa tästä.
Vauhdikas urheilun erikoistapahtuma
"Hollolan kuntasessarit on kokonaisvaltainen setti, jota on hieno tehdä kotiin ", sanoo hollolalainen yrittäjä Mikko Kittelä, joka tavallisesti kiertää vastaavien kisojen kanssa muualla Suomessa ja ulkomailla. Kittelä kehuu Hollolan sessioiden olevan ainoa reilitapahtuma suomalaisessa kaupunkiympäristössä: "Tämäntyyppisiä reilikisoja on harvoin!" viittaa Kittelä reilirakenteeseen.
Tapahtumaa perjantaista sunnuntaihin
Koko tapahtumaviikonlopun kävijöitä palvelee tapahtumateltta, jossa ruokamyyjiä, anniskelualue ja lava, jossa ohjelmaa.
Perjantaina teltta valjastetaan koko pohjoisen pallonpuoliskon suurimmaksi ulkoilmakaraokeksi noin kello 18-21.30
Lauantaina teltan ohjelman avaa Horizontelatinon tanssijat klo 13 ja klo 14 lavan ottaa haltuun paikallinen nuorisobändi Kasicee.
Ruoka- ja juomatarjontaa
Lumilautailukisojen ajan teltassa tarjolla normaalisti syötävää hodareista, hapankaaliin ja kurkun kostuketta kahvista minttukaakaoon ja mehusta Kanavan panimon mallastuotteisiin. Lauantaina tapahtumateltan menon kruunaa noin klo 20 bilebändi, jolla on EU-alueen menevin nimi: Avaruusmehukomppania.
Sunnuntaina klo 10 lumilautailumäki muuttuu Hollolan suurimmaksi keinopulkkamäeksi ja ohjelma teltassa alkaa klo 11, kun estradille nousee taikuri Niko. Nikon ohjelmanumeron jälkeen luvassa ehdat monotanssit, joissa teltan väkeä tanssittaa Liljankukka-orkesteri johtajanaan Jan Dobrowolski.
Tämä viikonloppu tarjoaa jokaiselle jotakin! Tervetuloa mukaan!
YouTube: Tero näyttää kuinka kova lumilautailija on.
Jatko-osassa Tero lähdössä reilille.
Jatkokertomuksen kolmannessa osassa Tero harjoittelee Messilässä.
Jatkokertomuksen viimeisessä osassa Tero näyttää mitä on oppinut.
Lue lisää:
- http://www.hollola.fi/hollolan-kuntasessarit
- http://www.kustompromotion.fi/
- Suomen lumilautaliitto: http://www.fsa.fi/
- Lasten lumilautaparkki: https://burtonriglet.com/
Ohjelmasta täydentyy www.hollola.fi/hollolan-kuntasessari
Majoitusta Hollolassa tarjoavat muun muassa Place to Sleep Hotel Hollola, Messilän Maailma ja Niipalan tila.
Tapahtumaan on vapaa pääsy.
Lisätietoja: Lassi Puodinketo, p. +358 40 557 4402 ja Tero Äijälä, +358 44 7801 689, etunimi.sukunimi(at)hollola.fi
Ilmoittautumiset kuntasessareihin pyydetään KustomPromotionin Mikko Kittelälle, p. 044 518 3191
Julkaistu ensi kertaa: 20.2.2019 14:59